Title: HAAPSALU LINNAVALITSUS
Author: Aedviir
Last saved by: Your User Name

K O R R A L D U S

Haapsalu,		           	17. detsember  2009 nr 737

Peremehetu ehitise I, II, III ja V jaamatee, 
asukohaga Raudteetammi tee lõik 2, 
Haapsalu hõivamine

Võttes aluseks OÜ Taavi poolt 03.11.2009 allkirjastatud vallasomandist loobumise avalduse, Haapsalu notar Eha Naudi büroos, registri nr 3016, milles ettevõtte esindaja Aarne Taal avaldab, et loobub vastavalt asjaõigusseaduse § 96 lg 3 kohaselt tema omandis olevatest ehitistest I, II, III ja V jaamatee, ehitusregistrikoodiga 220586877, ehitusaluse pindalaga 6460 m^2, asukohaga Raudteetammi tee lõik 2, Haapsalu linn, Lääne maakond. Avalduses on märgitud ehitise väärtuseks 120 000.00 Eesti krooni. Asjaõigusseaduse rakendamise seaduse kohaselt on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras. Haapsalu Linnavolikogu on volitanud peremeheta ehitise hõivamist korraldama linnavalitsust. Antud jaamateed on vajalikud Haapsalu linnale kuuluva Eesti Raudteemuuseumi tarbeks. Juhindudes asjaõigusseaduse § 96 lg 3, asjaõigusseaduse rakendamise seaduse § 13 lg 2, Vabariigi Valitsuse 08.08.1996 määrusega nr 211 kinnitatud „Peremehetu ehitise hõivamise korrast“, Haapsalu Linnavolikogu 29.02.2008 otsusest nr 194 „Küsimuste lahendamise delegeerimine Haapsalu Linnavalitsusele“ kohaliku omavalitsuse korralduse seaduse § 6 lg 3 p 1, § 30 lg 1 p 3 Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Hõivata peremeheta ehitis I, II, III ja V jaamatee, ehitusregistrikood 220586877, ehitusalune pind 6460 m^2, asukoht Raudteetammi tee lõik 2, Haapsalu, Läänemaa.
2.	Linnavalitsuse raamatupidamisosakonnal võtta punktis 1 nimetatud ehitis linna varana arvele väärtusega 120 000.00 Eesti krooni. 
3.	Avalikustada peremehetu ehitise hõivamise teade Ametlikes Teadaannetes ja ajalehes Lääne Elu.
4.	Korraldus teha teatavaks kultuuri- ja avalike suhete spetsialistile (M. Uusen), raamatupidamisosakonnale (L. Tammsalu), ehitus- ja planeeringuosakond (R. Reimer), linnakeskkonna osakonnale (R. Reinola) ja maakorraldusosakonnale (A. Ulm).
5.	Korraldus avalikustada väljapanekuga linnavalitsuse fuajees.
6.	Pärast teate avaldamist kahe kuu jooksul on kõigil isikutel õigus esitada linnavalitsusele vastuväiteid ehitise peremehetuse või ehitise kohaliku omavalitsuse hõivamise kohta.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev 
				Linnasekretär